ก่อนอื่นต้องขออภัยล่วงหน้าก่อนนะคะ ที่ตอนนี้รูปที่โพสต์ในรีวิวจะออกเบลอๆไม่ค่อยชัดซักระยะนึง พอดีมีปัญหาทางเทคนิคนิดหน่อยค่ะ ????????

Tsujiri ร้านชาเขียวชื่อดังจากเกียวโต ได้มาเปิดที่เอมควอเทียร์ พร้อมนำเมนูซอฟท์ครีม เครื่องดื่ม และขนมหวานอีกเล็กน้อยมาให้แฟนๆชาเขียวและคอขนมหวานได้ตามไปชิมกันค่ะ

# ที่ตั้ง #
ร้านอยู่ชั้น 7 โซน helix ตรงข้ามร้าน crab&claws ถ้าขึ้นลิฟต์มาจะอยู่ซ้ายมือ เป็นร้านแบบเปิดโล่ง มีที่นั่งพอประมาณ ถ้าช่วงคนเยอะอาจต้องรอคิวหน่อยค่ะ

# เมนูที่สั่ง #
- Tsujiri sundae
มีให้เลือก 2 ราคา คือ 165 บาทสำหรับซอฟท์ครีมรส vanilla และ 175 บาท สำหรับ matcha หรือ mix เราเลือกเป็น mix ซึ่งจะประกอบด้วยซอฟท์ครีมรสชาเขียวผสมวนิลลา ด้านบนเป็นเกาลัด แผ่นวัฟเฟิล ชิราทามะ ตรงกลางเป็นถั่วแดง และมีข้าวคั่วอยู่ด้านล่างค่ะ
+ รสชาติ ตัวซอฟท์ครีมค่อนข้างเหลว รสวนิลลาโอเค ชาเขียวหอมดีแต่รู้สึกว่าไม่ได้เข้มข้นมากเท่าที่เคยทานร้านอื่น ท้อปปิ้งอื่นๆก้ออร่อยใช้ได้ แผ่นวัฟเฟิลกรอบหอมเนย ชิราทามะเหนียวหนุบ เกาลัดอร่อย ถั่วแดงไม่หวานจัดและยังเป็นเม็ดๆอยู่ ข้าวคั่วด้านล่างก้อหอมๆกรอบกรุบเข้ากันดีค่ะ

- Shiratama black sesame
เมนูนี้มีดีที่ความเหนียวหนุบกับความหอมของงาดำ แต่รสชาติจะจืดๆนะคะ เพราะชิราทามะเป็นแป้งจืดอยู่แล้ว ตัวงาดำป่นก้อรสธรรมชาติมาก ไม่หวานอย่างในไส้ของบัวลอยน้ำขิง ทานไปทานมาไม่ไหวเลยไปขอน้ำเชื่อมคุโรมิตสึมาราดเพิ่ม พอราดแล้วหอมหวานอร่อยขึ้นเยอะเลยค่ะ 

และถ้าไม่อยากทานชาเขียวก้อยังมีเครื่องดื่มอื่นอย่างโฮจิฉะ ชอคโกแลต และขนมหวานอย่างมาการอง 4 รสชาติ และชิฟฟอนเค้กชาเขียวให้ได้ชิมกันด้วยนะคะ ใครสนใจก้อลองตามไปชิมกันดูค่ะ
